**Sajtóközlemény**

**Biztosan célba ér a segítség: Ismét indul a Hankook Abroncsadományozási Programja a segítő szervezetek számára**

**Idén is meghirdeti a Hankook Tire Magyarország Kft. Abroncsadományozási Programját. Ennek keretében a vállalat abroncsokkal támogatja azokat a kiválasztott közhasznú szervezeteket, akiknek a munkája elképzelhetetlen gépjárműhasználat nélkül. A vállalat ezzel szeretne hozzájárulni ahhoz, hogy a szervezetek által kínált segítség a lehető legnagyobb biztonságban jusson el oda, ahol szükség van rá. Az országos vagy regionális alapítványok és egyesületek pályázatait a www.hankookadomany.hu oldalon várják 2022. szeptember 5-ig.**

**Rácalmás, 2022. augusztus 19.** – A Hankook Tire Magyarország Kft. immár tizenegyedik éve járul hozzá Abroncsadományozási Programjával a társadalom számára fontos tevékenységet végző országos és/vagy helyi hatáskörű szervezetek zökkenőmentes működéséhez azzal, hogy ingyenesen biztosítja számukra a gépjárműveiknek megfelelő új gumiabroncsokat. A pályázók kiválasztásakor külön figyelmet fordítanak a kisebb szervezetekre, amelyek számára ez a beruházás különösen megterhelő, vagy akár lehetetlen lenne. A vállalat ezzel szeretne évről évre hozzájárulni ahhoz, hogy a segítség az ország minden pontján biztosan eljusson oda, ahol szükség van rá, azok pedig, akik mások segítésére tették fel az életüket, a lehető leghatékonyabban és legnagyobb biztonságban végezhessék a munkájukat. Ezek a szervezetek nem ritkán évente több tízezer kilométert tesznek meg négy keréken, az elhasználódott vagy nem megfelelő gumiabroncsok lecserélése pedig elengedhetetlen feltétele a biztonságos közlekedésnek.

A Hankook Értékteremtő Program szerves részeként 2012-ben életre hívott kezdeményezés célja, hogy a különböző szektorokban fáradhatatlanul tevékenykedő civil egyesületek és a mindennapok hősei, a tűzoltók, a mentők és polgárőrök biztonságosabban láthassák el feladatukat, akár betegek, idősek, rászorulók vagy nagycsaládosok megsegítéséért dolgoznak, akár a környezet védelmének szolgálatában állnak. A programnak köszönhetően az elmúlt tizenegy év alatt több mint 22 000 db prémium minőségű Hankook abroncsot adományoztak a jó ügyeknek, összesen több mint 1100 szervezet (többek között az Országos Mentőszolgálat, a Magyar Vöröskereszt és a BM Országos Katasztrófavédelmi Főigazgatóság) támogatásán keresztül.

A hazánkban egyedülálló program során a Hankook tavaly 2172 db abroncsot adományozott, amivel összesen 224 regionális és három országos szervezet mobilitásához járult hozzá. A Hankook Tire Magyarország Kft. a tavalyi és a tavalyelőtti évben kiemelt hangsúlyt helyezett a járvány elleni védekezésben valamilyen módon résztvevő szervezetek támogatására is.

Az adományozási program idén is megnyílik a szervezetek előtt, 2022. augusztus 22-től 2022. szeptember 5-ig várják a pályázatokat a [www.hankookadomany.hu](http://www.hankookadomany.hu) oldalon, ahol a pályázók megadhatják a számukra ideális abroncsok méreteit. A pályázatok elbírálásáról a vállalat 2022. szeptember 12-ig értesíti a pályázókat, a sikeres pályázók pedig legkésőbb november 11-ig megkapják a kiválasztott abroncsokat.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 20.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A gyártó további fióktelepeket működtet több európai országban, és a termékeit regionális forgalmazókon keresztül értékesíti más helyi piacokon. A vállalat globális bevételének kb. 34 százalékát az európai piacokon és a FÁK országaiban realizált értékesítések adják. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az IATF 16949:2016. minőségi, ISO 14001:2015. környezetvédelmi, ISO 22301 üzletmenet-folytonossági és az ISO 45001:2018. munkahelyi egészségvédelmi és biztonsági tanúsítványokkal.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

|  |
| --- |
| **Kapcsolat:****Hankook Tire Magyarország Kft. | Kommunikációs Osztály | 2459 Rácalmás, Hankook tér 1.** |
| **Roy Katalin**kommunikációs vezetőroykatalin@hankooktech.com | **Pacsirszky Attila**kommunikációs szakértőpacsirszky@hankooktech.com+36-25/556091 | **Vercz Vivien**kommunikációs munkatársvercz.vivien@hankooktech.com+36-25/556009 | **Tóth Alexandra**kommunikációs szakértőalexandra.toth@hankooktech.com+36-25/556096 |